wickkiey/tamil-wikipedia-chunked huggingface dataset:
# தமிழகத்தில் கற்காலம்

## பழங்கற்காலக் கருவிகள்

### பழங்கற்காலம்

#### மத்திய பழங்கற்காலம்

மூலக்கட்டுரை - தமிழகத்தில் மத்திய பழங்கற்காலம்  
தமிழகத்தில் மத்திய பழங்கற்காலம் என்பது கிமு. 50,000 - கி.மு.20,000 வரை நிலவியது. தமிழகத்தில் கீழைப் பழங்கற்காலம், மத்திய பழங்கற்காலம் செழித்திருந்த அளவு மேலைப் பழங்கற்காலம் வளரவில்லை என்றாலும் திருவள்ளூர் மாவட்டம் குடியம் குகையில் இவைக் காணப்படுகின்றன. ஆனால் மற்ற தென்னிந்தியப் பகுதிகளில் காணப்படும் அளவுக்குச் சிறப்பியல்புகளைக் கொண்டிருக்கவில்லை. தமிழகத்தில் வாழ்ந்த இக்கால மனிதர்கள் ஒரே கல்லில் பல சமாந்தரமான பக்கங்களையுடைய சிறிய நீள்சதுரங்கள் வரும் ஆயுதங்களை அமைக்கக் கற்றுக் கொண்டார்கள். இவை வட தென்னிந்தியா மற்றும் ஐரோப்பாவில் கிடைக்கும் அளவு செழித்திருக்கவில்லை என்றிருந்தாலும் இதில் மேலாய்வுகள் செய்யப்பட வேண்டியுளது. அதுவரைக்கும் தமிழகத்தில் கீழைப் பழங்கற்காலம் தொடர்ந்து இடைக்கற்காலம் திடீரென முளைத்ததாகவே ஆராய்ச்சியாளர்கள் கொண்டிருப்பர். இவற்றில் காணப்படும் செம்மண் படிந்த கருவிகள் காலத்தால் முந்தியவையாகவும் வெண்மண் படிந்த கருவிகள் காலத்தால் பிந்தியவையாகவும் விளங்குகின்றன. இவர்களின் ஆயுதங்கள் அழுதகன்னி ஆற்றுப் படுகை போன்ற சிறு ஓடைகளிலும் காணப்படுவதால் இவர்கள் தமிழகம் முழுவதுமே பரந்திருந்தனரெனக் கொள்ளலாம். இக்காலத்திலேயே உலகத்தின் அனைத்துப் பகுதிகளைப் போலவும் தமிழகத்திலும் நிரந்தரக் குடியிருப்புகளை அமைத்துக் கொண்டது மாந்தரினம்.
# தமிழகத்தில் கற்காலம்

## பழங்கற்காலக் கருவிகள்

### புதிய கற்காலம்

தமிழகத்தில் புதிய கற்காலம் என்பது கி.மு. 3000 இக்காலத்திலும் மக்கள் தமிழகம் முழுதும் பரந்து வாழ்ந்ததாகவே தெரிகிறது.
# தமிழகத்தில் கற்காலம்

## களங்கள்

கால வாரியாகக் கற்காலக் கருவிகள் அதிகம் காணப்படும் முக்கியத்தளங்கள்
- கீழைப் பழங்கற்காலம் - அத்திரம்பாக்கம்
- மத்திய பழங்கற்காலம் - கோர்த்தலை ஆற்றங்கரை, அத்திரம்பாக்கம், புத்தமனுவங்கா, குடியம் குகை, மதுரை மறத்தாறுக் கரையிலுள்ள பட்டுப்பட்டி, சிவராமப்பேட்டை, திருப்பத்தூர்.
- மேலைப் பழங்கற்காலம் - குடியம் குகை
- இடைக்கற்காலம் - தேரி (திருநெல்வேலி), அழுதகன்னி ஆற்றுப்படுகை, மதுரை மாவட்டம் (மதுரை, திருமங்கலம், போடிநாயக்கனூர், கொல்லம்பட்டறை, தாதனோடை மேடு, பெரியகுளம், கல்லுப்பட்டி, சிவரக்கோட்டை, கருவேலம்பட்டி, சென்னப்பட்டி.)
- புதிய கற்காலம் - பையம்பள்ளி
# தமிழகத்தில் கீழைப் பழங்கற்காலம்

**தமிழகத்தில் கீழைப் பழங்கற்காலம்** கி.மு. 15,10,000 ஆண்டுகளுக்கு முன்னர் பல லட்சம் ஆண்டுகளுக்கு முன் ஆரம்பித்து கி.மு. 50,000 வரை நிலைத்திருந்தது. குறிப்பாக சென்னை அத்திரம்பாக்கத்தில் கிடைத்த 15 லட்ச ஆண்டுகளுக்கு மேலும் பழமை வாய்ந்த தழும்பழி கல்லாயுதங்களைக் கொண்டு இதை நிறுவலாம். தழும்பழி ஆயுதங்கள் காலம் தழும்புரி என்ற செப்பனிடப்படாத ஆயுதங்களுக்கு பிந்தியவை ஆகும். அதனால் தமிழகத்தில் கிடைக்கும் தழும்பழி ஆயுதங்களுக்கே 15 லட்சம் ஆண்டுகள் பழமை இருப்பின் அதற்கு சில லட்சம் ஆன்டுகளுக்கு முன்னரே தழும்புரி ஆயுதங்கள் உருவாக்கப்பட்டிருக்கும் என்பதால் தமிழகத்தின் கற்கால ஆரம்பத்தை 20 லட்சம் ஆன்டுகளுக்கு முன்னரும் கொண்டு செல்ல இயலும். ஆனால் இதற்கு மேலதிக ஆய்வுகள் செய்யப்பட வேண்டியுள்ளது.
# தமிழகத்தில் கீழைப் பழங்கற்காலம்

## ஆதாரங்கள்

சென்னையில் கிடைத்த கீழைப்பழங்கற்கால ஆயுதங்களுடன் மனித எழும்பின் கால்துண்டுகள் கிடைத்தது தமிழகத்திலும் கீழைப்பழங்கற்கால மனிதன் வாழ்ந்தான் என்பதுக்கு ஆதாரமாய் விளங்குகிறது.
# தமிழகத்தில் கீழைப் பழங்கற்காலம்

## கற்களின் இயல்புகளும் வகைகளும்

அத்திரம்பாக்கத்தில் கிடைத்த கீழைப்பழங்கற்கால ஆயுதங்கள் அனைத்தும் **குவாட் சயிட்** என்ற கற்களால் ஆனவை. பெரிய குவாட் சயிட் பாறைகளில் நெருப்பை ஏற்றி சூடாக்கிய பின்னர் அதன் மேல் நீரை ஊற்றி பாறைகளை பிளந்து இவ்வாயுதங்களை செய்ததாகத் தெரிகிறது.  
இக்கருவிகளை பிளந்து உருவாக்கும் போது அதை உடைக்க பயன்பட்ட குவாட்சயிட் கற்களின் தழும்பு இவ்வாயுதங்களில் காணப்படுகிறது. இதைக் கொண்டு இவர்கள் தங்கள் உடனடித் தேவைக்காக இதைப் போல் சரியாக செப்பனிடப்படாத ஆயுதங்களை பயன்படுத்தினர் எனக் கொள்ளலாம்.
# தமிழகத்தில் கீழைப் பழங்கற்காலம்

## கற்களின் இயல்புகளும் வகைகளும்

### செய்திறன் வளர்ச்சி

காலம் செல்லச் செல்ல இவர்கள் உபயோகிக்கும் ஆயுதங்களில் செப்பனிடும் முறைகள் அதிகம் கையாளப்பட்டு செய்திறனில் ஒரு படிமுறை வளர்ச்சியைக் கண்டுள்ளனர். இவ்வளர்ச்சி காலங்களின் போது இவர்களின் ஆயுதங்கள் கூழாங்கற்களிலும் முழுக்கற்களாலும் முழுக்கற்களில் இருந்து உடைக்கப்பட்ட ஆயுதங்களாகவும் வளர்ந்தது. இதன் வளர்ச்சியை தழும்புரியில் இருந்து தழும்பழி என்று கூறுவர்.
# தமிழகத்தில் கீழைப் பழங்கற்காலம்

## வடமதுரை

செங்கல்பட்டு அருகிலுள்ள வடமதுரையில் கிடைத்த பல வகையான கீழைப்பழங்கற்கால ஆயுதங்களைக் கொண்டு அங்கு படிப்படியாக ஏற்பட்ட சிந்தனை வளர்ச்சியை கண்டறிய இயலும். இவை வளர்ச்சியடைந்த தழும்பழிக் கால ஆயுதங்களாகும்.
# தமிழகத்தில் கீழைப் பழங்கற்காலம்

## குகைகள் மற்றும் பரவல்

தமிழக்த்தில் கீழைப்பழங்கற்கால மனிதர்கள் வாழ்ந்த குகைகள் பல கண்டறியப்ப்ட்டுளன. இந்த இடங்களை பார்க்கும் போது வடதமிழகத்திலேயே கீழைப்பழங்கற்கால மனிதர்களின் பரவல் அடர்ந்து காணப்படுகிறது. தென்பகுதிகள் காடு அடர்ந்த பகுதிகளாய் இருந்ததால் அது கீழைப்பழங்கற்கால மனிதர்களை ஈர்க்கவில்லை என்பது ஆராய்ச்சியாளர் கருத்து. அவற்றின் விவரம்,
# தமிழகத்தில் கீழைப் பழங்கற்காலம்

## மூல நாகரிகம்

இந்த ஆயுதங்களுக்கான மூலம் ஆப்பிரிக்காவிலிருந்தே தென்னிந்தியா வந்திருக்க வேண்டும் என்பதில் ஆய்வாளர்களிடையே கருத்து ஒற்றுமை இருந்த போதும் அவர்கள் இந்தியாவிற்கு வடமேற்கிந்தியா மூலம் வந்திருக்கலாம் என்றும் பனிபடர்ச்சி காலத்தில் கடல்மட்டம் குறைவாக இருந்ததால் பாரசீகக் கடல் பகுதி மூலம் வந்திருக்கலாம் என்று இரு வேறு கருத்துகள் உள்ளன. இவை சந்தேகத்துக்கு இடமின்றி நிரூபிக்க பட வேண்டும் என்றால் கீழைப்பழங்கற்கால மனிதர்களின் எழும்புக்கூடுகள் பற்றிய அகழாய்வுகள் தமிழகத்தில் செய்யப்பட வேண்டும் என்பது ஆராய்ச்சியாளர் கருத்து.
# பொற்றாமரைக்குளம்

மீனாட்சியம்மன் கோவிலிலுள்ள பொற்றாமரைக்குளம்|]]  
மீனாட்சியம்மன் கோவிலிலுள்ள பொற்றாமரைக்குளத்தின் மற்றொரு கோணம் |]]  
**பொற்றாமரைக்குளம்** இந்தியாவின் தமிழ்நாடு மாநிலத்தில் அமைந்துள்ள மதுரையிலுள்ள மீனாட்சியம்மன் கோவிலில் உள்ளது. தொன்மையான (பாண்டிய மன்னர்களின் தலைமையிடமாக விளங்கிய) பழம்பெரும் நகரம் மதுரை. இக்குளம் செவ்வக வடிவில், 165 அடி (50 மீட்டர்) x 120 அடி (37 மீட்டர்) பரப்பளவில் அமைக்கப்பட்டுள்ளது. **பொற்றாமரைக்குளம்** என்ற சொல், பொன் + தாமரை + குளம் எனப் பொருள் தரும். இந்தக் குளத்திற்கு ஞான தீர்த்தம், முக்தி தீர்த்தம், உத்தம தீர்த்தம், ஆதி தீர்த்தம் போன்ற பெயர்களுமுண்டு. இந்த பொற்றாமரைக் குளத்தின் வடக்குக் கரையில் உள்ள தூண்களில் சங்கப் புலவர்களின் உருவங்கள் உள்ளன. தென்கரை மண்டபச் சுவர்களில் திருக்குறள் பாக்கள் செதுக்கப்பட்டுள்ளன. மேலும், சுற்றுச் சுவர்களில் திருவிளையாடல் புராணக் கதைகள் சித்திரங்களாக வரையப்பட்டுள்ளன.
# பொற்றாமரைக்குளம்

## கும்பகோணம்

தஞ்சாவூர் மாவட்டம் கும்பகோணம் நகரின் நடுவில் பொற்றாமரைக்குளம் என்ற பெயரில் ஒரு குளம் உள்ளது.
# அடிநிலை உடல் வெப்பநிலை

**அடிநிலை உடல் வெப்பநிலை** (Basal body temperature) என்பது ஓய்வுநிலையில் (பொதுவாக தூக்கத்தில் இருக்கும்போது) உடலில் இருக்கக்கூடிய மிகக் குறைந்த வெப்பநிலையாகும். இது பொதுவாக தூக்கத்தில் இருந்து எழுந்தவுடன், வேறு உடல் இயக்கங்கள் ஆரம்பிக்க முன்னர் அளவிடப்படும். இருப்பினும் அந்த அளவீட்டை மிகச் சரியானதாகக் கொள்ள முடியாது. காரணம் அந்த அளவீடு, உண்மையான அடிநிலை உடல் வெப்பநிலையை விட சிறியளவில் அதிகமாக இருக்கும்.  
பெண் களில் மாதவிடாய் சுழற்சியின்போது, சூல் முட்டையானது சூலகத்தில் இருந்து வெளியேறும் நாளில், இந்த அடிநிலை உடல் வெப்பநிலையானது, கால் - அரை பாகை செல்சியசு (அரை - ஒரு பாகை பாரன்ஃகைட்) இனால் உயர்ந்திருக்கும். இந்த உயர்வைக்கொண்டும் முட்டை வெளிவரும் நாளைக் கணிப்பார்கள்.  
சுழற்சி]]
# உடற்கூற்று வண்ணம்

**உடற்கூற்று வண்ணம்** என்னும் பெயரில் பட்டினத்தார் ஒரு நூல் செய்துள்ளார். அதைப்போல அருணகிரிநாதர் செய்த உடற்கூற்று வண்ணம் என்றும் உண்டு என்கின்றனர்.
- பட்டினத்தார் உடற்கூற்று வண்ணம்
- குழந்தை தாய் வயிற்றில் உருவாகி வளரும் பாங்கை இசைப்பாடலால் இந்த நூல் உணர்த்துகிறது.
- ஆண் பெண் உணர்வு கலந்து ஒழுகிய விந்து ஊறும் சுரோணிதத்தில் கலக்கும். இது ஒரு பாதி. இது மற்றொரு பெண் பாதியான பெண் பண்டிப் பனியில் மலக்கும். இது கைகால் முளைத்துக் குழந்தையாக வளரும். – இப்படி இந்நூல் விளக்கிக்கொண்டு செல்கிறது.
இந்த நூலின் காலம் 15ஆம் நூற்றாண்டு.
# உடற்கூற்று வண்ணம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
- சித்தர் பாடல்கள், பிரேமா பிரசுரம், 1959, ஆறாம் பதிப்பு 1987
# தேனிலவு (தொலைக்காட்சித் தொடர்)

**தேனிலவு**  
சன் தொலைக்காட்சியில் இரவு 10 மணிக்கு ஒளிபரப்பான தொடர் தேனிலவு. திரு பிக்சர்ஸ் நிறுவனம் இந்தத் தொடரைத் தயாரிக்கிறது. இந்தத் தொடர் காமெடி, திரில்லர் தொடர் ஆகும். தொடரில் திருமுருகன் குழுவினர் நடிக்கின்றனர். இவர்களுடன் முக்கியக் கதாபாத்திரத்தில் நடிகர் டெல்லி கணேஷ் நடிக்கிறார். திரைக்கதை, வசனம்: பாஸ்கர்சக்தி. ஒளிப்பதிவு: சரத்சந்தர். இசை: சஞ்சீவ் ரத்தன். பாடல்: யுகபாரதி. படத்தொகுப்பு: பிரேம். கதை, தயாரிப்பு: திருமுருகன். இயக்கம். ஈ. விக்ரமாதித்தன்.
# தேனிலவு (தொலைக்காட்சித் தொடர்)

## நடிகர்கள்

- ராஜசேகர் டெல்லி கணேஷ்
- கல்யாண் ஆக திருமுருகன்
- சுரேஷ் என்ற சுச்சுவாக அண்ணாமலை பழனியப்பன்
- ரேவதியாக சிவரஞ்சனி
- வினோதினியாக சங்கீதா ஷெட்டி
- அகல்யாவாக ரேகா பத்மநாபன்
- ராம் ஆக முத்துகுமாரசுவாமி
- திருப்பதியாக ஆராவமுதன் வெங்கடேசன்
- மல்லிகா
- அலெக்ஸ்
- சுமதி
- மீனா
- முருகேசன்
- வடிவு
- கற்பகம்
- வெங்கட் தாத்தா
- கொடைக்கானல் காவல்துறை அதிகாரி கார்த்திகேயன்
- சென்னை காவல்துறை அதிகாரி ராகவன்
- ஓட்டுனர் முத்து
- கிஷோர்
- சுந்தரம்
- லட்சுமி அம்மா
# கொள்கை வெறி

**கொள்கை வெறி** (fanaticism) எனப்படுவது ஒருவர்க்கு பிடித்தமான ஒன்றின் மீதான அதீத பற்று ஆகும். இதைப் பற்றி தத்துவ மேதை ஜார்ஜ் சண்டயானா, *மறந்துபோன கொள்கையினை இரண்டு மடங்கு வேகத்தில் அடைய கொள்கை வெறி வித்திடும்* என்று கூறுகிறார்.
இதைப் பற்றி வின்ஸ்டன் சர்ச்சில் *கொள்கை வெறியுடையோன் தன் மனதையோ, தன் கொள்கைகளை மாற்றிக் கொள்ள மாட்டான்* எனக் கூறியுள்ளார்.
நெல் போசுடுமேன் என்பவர் தன் நூலான கிரேசி டாக்கில் கீழ்க்கண்டவாறு குறிப்பிடுகிறார்.
*கொள்கை வெறிக்கான காரணமே அந்தக் கொள்கையின் தன்மை பொய் இல்லாவிடிலும், உண்மை போல் காட்டப் படுவதும், பொய்யாக்கப்படமுடியாததும் ஆகும்*  
கொள்கைப் பற்றாளனுக்கும் கொள்கை வெறியுடையோனுக்கும் இடையே வேறுபாடு உண்டு எனவும் குறிப்பிடுகிறார். இது பல வகைப்படும். உணர்ச்சிவசம், சமய ஈடுபாடு, இனம், நாடு, அரசியல், விளையாட்டு ஆகிய ஏதாவது ஒன்றின் மீது கொள்கை வெறி ஏற்படும்.
# தழும்புரி

நாட்டில் கிடைத்த தழும்புரி ஆயுதங்கள்]]
**தழும்புரி** (abbevillian) என்பது கீழைப் பழங்கற்கால மக்களால் பயன்படுத்தப்பட்ட கல்லாயுதங்கள் ஆகும். கீழைப்பழங்கற்கால ஆயுதங்கள் பெரும்பாலும் **குவாட் சயிட்** என்ற கற்களால் ஆனவை. பெரிய குவாட் சயிட் பாறைகளில் நெருப்பை ஏற்றி சூடாக்கிய பின்னர் அதன் மேல் நீரை ஊற்றி பாறைகளை பிளந்து இவ்வாயுதங்களை செய்ததாகத் தெரிகிறது.  
- தழும்பு என்பது கற்களைக் காயப்படுத்திக் கற்களில் உண்டாக்கப்பட்ட தழும்பு.
இக்கருவிகளைப் பிளந்து உருவாக்கும் போது அதை உடைக்க பயன்பட்ட குவாட்சயிட் கற்களின் தழும்பு இவ்வாயுதங்களில் காணப்படுகிறது. இதைக் கொண்டு இவர்கள் தங்கள் உடனடித் தேவைக்காக இதைப் போல் சரியாக செப்பனிடப்படாத ஆயுதங்களை பயன்படுத்தினர் எனக் கொள்ளலாம்.
# விக்கிப்பீடியா:ஆண்டு நிறைவுகள்

| சனவரி | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31</small> |  |
| --- | --- | --- |
| பெப்பிரவரி | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 (29) </small> |  |
| மார்ச் | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31</small> |  |
| ஏப்ரல் | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30</small> |  |
| மே | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31</small> |  |
| ஜூன் | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30</small> |  |
| ஜூலை | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31</small> |  |
| ஆகஸ்ட் | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31</small> |  |
| செப்டம்பர் | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30</small> |  |
| அக்டோபர் | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31</small> |  |
| நவம்பர் | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30</small> |  |
| திசம்பர் | <small>1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31</small> | } |
# பூமி உச்சி மாநாடு

**பூமி உச்சி மாநாடு** (*Earth Summit*) எனப் பொதுவாக அழைக்கப்படும் **சுற்றுச்சூழல் மற்றும் அபிவிருத்திக்கான ஐக்கிய நாடுகள் மாநாடு** (*United Nations Conference on Environment and Development*, UNCED) என்பது 1992, சூன் 3 முதல் 14 வரை, பிரேசில் தலைநகர் ரியோ டி ஜெனிரோவில் நடந்த சுற்றுச்சூழல் தொடர்பான ஒரு பன்னாட்டு மாநாடு ஆகும். 172 நாட்டு பிரதிநிதிகள் மற்றும் சுற்றுச் சூழல் ஆர்வலர்கள் கலந்துகொண்ட இந்த மாநாட்டின் முடிவில் சுற்றுச்சூழல் மற்றும் அபிவிருத்திக்கான ரியோ பிரகடனம் மற்றும் *வனங்களின் நீடித்த மேலாண்மைக்கான கொள்கை அறிக்கை* ஆகியவை 178 க்கும் அதிகமான நாடுகளால் ஏற்றுக்கொள்ளப்பட்டது. மேலும் இந்த மாநாட்டின் பலனாக 1992 டிசம்பரில் *வனங்கள் தொடர்பான நீடித்த அபிவிருத்தி ஆணையம்* (The Commission on Sustainable Development) ஒன்றும் ஏற்படுத்தப்பட்டது.
# பூமி உச்சி மாநாடு

## பலன்

பூமி பற்றிய உச்சி மாநாட்டின் விளைவுகள்:
- சூழல் மற்றும் அபிவிருத்திக்கான ரியோ பிரகடனம்
- அஜண்டா 21
- வனக் கொள்கை
- காலநிலை மாற்றம் தொடர்பான ஐ.நா ஒப்பந்தம்
- உயிர்ப்பல்வகைமை தொடர்பான ஐ.நா ஒப்பந்தம்
- ஆதிவாசிகளின் உரிமைகளை பாதுகாத்தல்
# வளம்குன்றா வளர்ச்சிக்கான ஐக்கிய நாடுகள் மாநாடு - 2012

**வளம்குன்றா வளர்ச்சிக்கான ஐக்கிய நாடுகள் மாநாடு 2012** (*United Nations Conference on Sustainable Development*) அல்லது பொதுவாக **ரியோ+20** (*Rio 2012*) என்பது 1992 ஆம் ஆண்டு பிரேசில் நாட்டின் தலைநகர் ரியோ டி ஜெனிரோவில் நடந்த பூமி உச்சி மாநாடு எனப் பொதுவாக அறியப்படும் *சுற்றுச்சூழல் மற்றும் அபிவிருத்திக்கான ஐக்கிய நாடுகள் மாநாட்டின்* தொடர்ச்சியாக அம்மாநாடு நடந்து சரியாக 20 ஆண்டுகள் கழித்து, 2012ஆம் ஆண்டில் நடைபெற்ற மாநாடாகும். இம்மாநாடு ஐக்கிய நாடுகளின் பொருளாதார மற்றும் சமூக விவகாரங்களுக்கான திணைக்களத்தினால் ஒழுங்கு செய்யப்பட்டது.  
இம்மாநாட்டை 2012 ஆம் ஆண்டில் ரியோ டி ஜெனிரோவில் நடத்துவதென 2009 திசம்பர் 24 ஆம் நாள் ஐக்கிய நாடுகள் பொதுச் சபை தீர்மானித்தது. இத்தீர்மானத்தின் படி 2012 ரியோ பூமி மாநாடு சூன் 20 முதல் சூன் 22 வரை நடைபெற்றது.
# ஆத்திகம்

**ஆத்திகம்**, **கடவுட் கொள்கை** அல்லது **இறைவாதம்** (*Theism*) என்பது குறைந்தது ஒரு கடவுள் இருக்கிறார் என நம்புவது ஆகும். குறிப்பாக, *ஆத்திகம்* என்பது ஒரே கடவுளின் பண்புகளையும் அண்டத்துடன் அவருக்குள்ள தொடர்புகள் குறித்ததுமான ஒரு கருதுகோள் ஆகும். இக்கருதுகோளின்படி ஆத்திகம் கடவுளைத் தனிநபராகக் காண்பதுடன், அவர் பிரபஞ்சத்தின்பல் வேறு செயல்பாடுகளிலும் ஆளுமையிலும் பங்கேற்பதாகவும் கொள்கிறது. கிறித்துவம், யூதம், இசுலாம் மற்றும் இந்து சமயத்தின் சில வடிவங்களில் மரபுவழியே கொள்ளப்படும் கடவுளை ஆத்திகம் விவரிக்கிறது. பதினேழாம் நூற்றாண்டின் அறிவியல் புரட்சிகளின் அடிப்படையில் உருவான கடவுளற்ற இயற்கை நம்பிக்கைக் கருதுகோளுடன் வேற்றுமைப்படுத்தவே இச்சொல்லின் பயன்பாடு எழுந்தது.
# மூன்றாம் கிருஷ்ணன்

**மூன்றாம் கிருஷ்ணன்** (*Krishna III*, கிபி 939 – 967 ) ஒரு இராஷ்டிரகூட மன்னன். இராஷ்டிரகூட மன்னர்களிலே இவன் ஒரு சிறந்த வீரனாகவும் திறமையான ஆட்சியாளனாகவும் விளங்கினான். கன்னடத்தில் இவனது பெயர் *கன்னரன்* ஆகும். நலிந்து போன இராஷ்டிரகூட வம்சத்தை மீண்டும் நிலைநிறுத்தினான். இதற்காக இவன் நிகழ்த்திய போர்கள் பல. இவனது முயற்சிகளால்தான் இராஷ்டிரகூடர்களின் ஆட்சி மீண்டும் வலுப்பெற்றது. இவன் புகழ்பெற்ற கன்னடப் புலவர்கள் பலரை ஆதரித்து ஊக்கமளித்தான். இவனால் ஆதரிக்கப்பட்ட புலவர்களில் குறிப்பிடத்தக்கவர்கள் *சாந்தி புராணம்* எழுதிய *ஸ்ரீ பொன்னர்*, *கஜன்குஷன்* (அல்லது நாராயணன்) மற்றும் *மகாபுராணம்* எழுதிய *புஷ்பதந்தர்* ஆகியோர் ஆவர். சேதி நாட்டின் இளவரசியை மணந்து கொண்ட இவன் தனது மகளை மேற்கு கங்க இளவரசனுக்கு மணமுடித்துக் கொடுத்தான். தனது ஆட்சிக்காலத்தில் *அகாலவர்ஷன்*, *மகாராஜாதிராஜன்*, *பரமேஷ்வரன்*, *பரமமகேஷ்வரன்*, *ஸ்ரீபிரிதிவிவல்லபன்* என்றெல்லாம் சிறப்பு பட்டப்பெயர்களைப் பெற்று விளங்கினான். இவனது ஆட்சியின் உச்சக் காலத்தில் இராஷ்டிரகூட இராச்சியம் வடக்கே நர்மதை ஆற்றிலிருந்து தெற்கே காவிரி டெல்டா வரை பரந்திருந்தது. *தானா* நாட்டு அரசன் *ஷிலகரனால்* பொறிக்கப்பட்ட 993 மானியச் செப்பேடு, வடக்கில் இமயமலை முதல் தெற்கே இலங்கை வரையும் கிழக்குக் கடலிருந்து மேற்குக் கடல் வரையும் இராஷ்டிரகூட இராச்சியம் பரந்து விரிந்திருந்ததாகத் தெரிவிக்கிறது. மேலும் இச்செப்பேடு மூன்றாம் கிருஷ்ணன் படையெடுத்து வருகிறான் என்றால் சோழ, வங்காள, கன்னோசிய, ஆந்திர மற்றும் பாண்டிய தேசங்கள் எல்லாம் நடுங்கினதாகவும் குறிப்பிடுகிறது.
# மூன்றாம் கிருஷ்ணன்

## தெற்குப் படையெடுப்பு

மூன்றாம் கிருஷ்ணன், மேற்கு கங்க அரசன் *இரண்டாம் ராஜசமல்லனைக்* கொன்றுவிட்டு அவனது உறவினனான *இரண்டாம் பூதுகன்* கங்கவாடிப் பிரதேசத்துக்கு அரசனாக்கினான். கூர்ஜர பிரதிகாராப் பேரரசின் சித்திரக்கூட மாவட்டம்| சித்திரக்கூடத்தையும்]], கன்னோசியையும் கைப்பற்றினான்.  
தெற்குத் தக்காணத்தின் மீது படையெடுத்துச் சென்று கோலாரையும் தர்மபுரியையும் பாணர்களிடமிருந்தும் வைதும்பர்களிடமிருந்தும் மீட்டான். ஆரம்பத்தில் சில தோல்விகளைச் சந்தித்தாலும் 944 இல் தொண்டைமண்டலம் அவன் ஆட்சியின் கீழ் வந்தது. சித்தலிங்கமடம் தகடுகள் (944), இவன் சோழர்களை வென்று காஞ்சியையும் தஞ்சாவூரையும் கைப்பற்றியதாகவும் கூறுகின்றன. 949 இல் வட ஆர்க்காடு மாவட்டத்தைச் சேர்ந்த தக்கோலம் என்னுமிடத்தில் நடந்த தக்கோலப் போரில் சோழ இளவரசன் இராஜாதித்தரை கொன்றார். மேற்கு கங்க மன்னன் இரண்டாம் பூதுகன் இப்போரில் இவனுக்கு உதவினான். இப்போரில் சோழ இளவரசர் இராஜாதித்திய சோழன் யானை மேல் அமர்ந்திருந்தபடியே எதிரியின் அம்புக்கு இரையாகி மரணமடைந்தான். இந்த வெற்றிக்குப் பூதுகன் செய்த உதவிக்குப் பரிசாக அவனுக்கு இரட்டை நாட்டுப் பகுதிகளைப் பரிசாக அளித்தான். இவ்வெற்றியைப் பற்றி 959 இல் *சோமதேவனால்* எழுதப்பட்ட *யாஷடிலகா சாம்பு*விலும் குறிப்பிடப்பட்டுள்ளது. எனினும் இவனது கல்வெட்டுக்கள் தற்போதைய தமிழ் நாட்டின் தெற்குப்பகுதியில் காணப்படாததாலும் கிடைக்கப்பட்ட கல்வெட்டுகள் அமைந்துள்ள இடங்களைக் கொண்டும் தொண்டை மண்டலம் (வட தமிழ் நாடு) மட்டுமே மூன்றாம் கிருஷ்ணனின் முழுக்கட்டுப்பாட்டில் இருந்திருக்க வேண்டும் என்ற விவாதமும் உள்ளது. இந்த வெற்றிகளுக்குப் பின்னர் *காஞ்சியையும் தஞ்சையையும் வென்றவன்* என தன்னைப் பிரகடனப்படுத்திக் கொண்டான். வேங்கி நாட்டின் மீதும் அவனது ஆதிக்கம் நீண்டிருந்தது.
# மூன்றாம் கிருஷ்ணன்

## வடக்குப் படையெடுப்பு

மூன்றாம் கிருஷ்ணன் தக்காணப் படையெடுப்பில் தன் கவனத்தைச் செலுத்தியிருந்த போது சந்தேளர்கள் சித்திரக்கூடத்தையும், கன்னோசியையும் கைப்பற்றிக் கொண்டனர். இதற்கு பதிலடியாக கிருஷ்ணன், அப்போது இவனுக்குக் கட்டுப்பட்டு மேற்கு கங்கத்தை ஆண்டு வந்த மன்னன் மாற சிம்மனை (இரண்டாம் பூதுகனின் மகன்) மீண்டும் அப்பகுதிகளைக் கைப்பற்ற அனுப்பினான். மாறவர்மன் கூர்ஜர பிரதிகாராவையும் மாளுவ நாட்டுப் பகுதியான ஹர்ஷ சியாகாவை ஆண்ட பரமாறனையும் தோற்கடித்தான். இராஷ்டிரகூடர்களைப் பற்றிக் கூறும் கன்னடக் கல்வெட்டு தற்போதைய மத்திய பிரதேசத்திலுள்ள ஜபல்பூருக்கு அருகில் கிடைத்துள்ள ஜூரா கல்வெட்டாகும். இக்கல்வெட்டின் காலம் 964 ஆகக் கருதப்படுகிறது.  
வடக்குக் கலச்சுரியுடனான பகைமை இராஷ்டிரகூடர்களின் ஆட்சியின் வீழ்ச்சிக்குக் முக்கிய காரணமாயிற்று. கிருஷ்ணன் தன் கீழிருந்த தளபதிகளுக்கு ஆள்வதற்காக பகுதிகளைக் தானமாகக் கொடுத்ததில் செய்துவிட்ட கவனப்பிசகுகளும் அவனது வீழ்ச்சிக்கு வழிவகுத்தன. இராஷ்டிரகூடப் பேரரசின் முக்கியப் பகுதியில் அமைந்த தார்தவாடிப் பகுதியைத் (தற்போது: கர்நாடகாவின் பீஜப்பூர் மாவட்டம்) தன்கீழ் ஆண்ட சாளுக்கிய சிற்றரசன் தைலபாவிற்கு (965 இக்கு முன்னர்) அளித்தது இராஷ்டிரகூடர்களின் அழிவிற்கு இடமளித்தது.
# உத்தர காண்டம்

ஆசிரமத்தில் சேர்த்தல், லவன்-குசர்கள் பிறப்பு மற்றும் வால்மீகி லவ-குசர்களுக்கு கல்வி மற்றும் போர் பயிற்சி கற்றுத் தருதல் மற்றும் இராமகாதையை எடுத்துரைத்தல்]]  
**உத்தர காண்டம்** (Uttara Kanda) வால்மீகி எழுதிய இராமாயணம், யுத்த காண்டத்துடன் நிறைவுகிறது. பின்னர் அயோத்தியில் நடந்த இராமர்-சீதை, லவன்-குசன் ஆகியவர்களின் வரலாற்றுச் செய்திகளை உத்தர காண்டம் கூறுகிறது. இக்கண்டத்தில் வதந்தியான பொய்ச் செய்தியை கண்டு வருத்தமுற்று, கர்ப்பிணியான சீதையை, இராமர் காட்டிற்கு அனுப்புவதும், காட்டில் சீதை வால்மீகி முனிவரின் ஆசிரமத்தில் அடைக்கலமாகத் தங்குவதும், ஆசிரமத்தில் சீதை லவன்-குசன் எனும் இரட்டைக் குழந்தைகளைப் பெறுவதும், வால்மீகி முனிவர் லவ-குசர்களுக்கு, போர்க்கலையையும், மேலும் தான் இயற்றிய இராமாயணத்தையும் இலவ-குசர்களுக்கு கற்பித்தலும் கூறப்படுகிறது.
# உத்தர காண்டம்

## அசுவமேத யாகம்

சீதையின் உருவ பொம்மையைத் தனருகில் வைத்துக் கொண்டு, இராமர் அசுவமேத யாகம் செய்வதும், பல நாடுகளை சுற்றி வர அனுப்பப்பட்ட வேள்விக் குதிரையை, இலவ-குசர்கள் கட்டி வைத்தலும், வேள்விக் குதிரைகளை மீட்க வந்த சத்துருக்கனன், பரதன், இலக்குமணன் முதலானோர்களை இலவ-குசர்கள் போரில் வெல்வதும், இறுதியில் இராமரே நேரில் வந்து, இலவ-குசர்களை சந்தித்து வேள்விக் குதிரையுடன், லவ-குசர்களையும் அயோத்திக்கு அழைத்துச் செல்வதும், சீதை பிளவுண்ட பூமியில் இறங்கி இறத்தலும், இராமர் ஆயிரம் ஆண்டுகள் அயோத்தியை ஆண்ட பின்னர், இராமன் தனது நாட்டின் பகுதிகளை இலவ- குசர்களுக்குப் பிரித்துக் கொடுத்தல் போன்ற விவரங்கள் உத்தர காண்டத்தில் உள்ளது.
இராமர் வைகுந்தம் செல்லும் நேரம் நெருங்கி விட்டதை அறிந்து, தனது உடன்பிறப்புகளுடன் பூவுலகை விட்டு வைகுந்தம் ஏகும் வரை உத்தர காண்டத்தில் கூறப்படுகிறது.
# உத்தர காண்டம்

## இராமாயணச் சொற்பொழிவுகளில்

இராமாயணக் கதாகாலட்சேபங்களிலும், உபன்யாசங்களிலும்
உபன்யாசங்களிலும் இராமர் பட்டாபிசேகத்துடன் சொற்பொழிவை நிறைவு செய்வர். துன்பியலாக முடியும் உத்தர காண்டப் பகுதியை எடுத்துரைப்பதில்லை என்பது மரபாக உள்ளது.
# உத்தர காண்டம்

## பிரபல கலாசாரத்தில்

- கி பி எட்டாம் நூற்றாண்டில் வாழ்ந்த பவபூதி எனும் சமஸ்கிருத மொழி அறிஞர், இராமாயணத்தின் இறுதிப் பகுதியான உத்தர காண்ட வரலாற்றை **உத்தரராமசரிதம்** என்ற பெயரில் சமஸ்கிருத நாடகத்தை இயற்றியுள்ளார்.
- ஒட்டக்கூத்தர் தமிழ் மொழியில் உத்தர காண்டம் எழுதியுள்ளார்.
- உத்தர காண்டத்தில் கூறப்படும் செய்திகள் லவ குசா திரைப்படத்தில் காட்டப்படுகிறது.
# உத்தர காண்டம்

## இதனையும் காண்க

- உத்தரகாண்டம் (ஒட்டக்கூத்தர்)
# தமிழில் சுருக்க நூல்கள்

அளவில் பெரிதாக அமைந்த நூல்களுக்குப் பின்னையோர் சுருக்க நூல்கள் எழுதினர். அவ்வாறு எழுதப்பட்ட சுருக்க நூல்கள்.
- சீவக சிந்தாமணி மூவாயிரத்துக்கு மேற்பட்ட பாடல்களைக் கொண்டது. பகழிக்கூத்தர் என்பவர் இதனைச் சுருக்கி 318 பாடல்களில் ஒரு நூல் செய்திருக்கிறார்.
- 7அம் நூற்றாண்டு நூல் பெருங்கதைக்கு 15ஆம் நூற்றாண்டுப் புலவர் கந்தியார் என்பவர் 369 பாடலில் ஒரு நூல் செய்யஃதுள்ளார்.
- பத்தாயிரம் பாடல்களைக் கொண்ட கந்த புராணத்தை 16ஆம் நூற்றாண்டில் வாழ்ந்த சம்பந்த சரணாலய முனிவர் என்பவர் ஓராயிரம் பாடலில் சுருக்கி ஒரு நூல் செய்துள்ளார்.
# தமிழில் சுருக்க நூல்கள்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# டேவிடு யூம்

**டேவிடு யூம்** (*David Hume*) (பிறப்பு: மே 7, 1711; இறப்பு: ஆகத்து 25, 1776) எசுக்காத்துலாந்து நாட்டைச் சார்ந்த மெய்யியலார், வரலாற்றாசிரியர், பொருளாதார அறிஞர், எழுத்தாளர் ஆவார். அவரது மெய்யியல் பாணி "புலனறிவு மெய்யியல்" (philosophical empiricism) மற்றும் "ஐயுறு மெய்யியல்" (philosophical skepticism) என்னும் வகையைச் சார்ந்தது. மேற்கத்திய மெய்யியலின் முதன்மையான அறிஞர்களுள் ஒருவராக யூம் கருதப்படுகிறார். மேலும், எசுக்காத்துலாந்து அறிவொளி இயக்க வழிகாட்டியாகவும் அவர் போற்றப்படுகிறார். பிரித்தானிய புலனறிவு மெய்யியல் என்னும் சிந்தனை வகையாளராக, டேவிடு யூம், ஜான் லாக், ஜோர்ஜ் பார்க்லி, மற்றும் சில மெய்யியலார்களோடு இணைத்துக் குறிப்பிடப்படுவதுண்டு.
# டேவிடு யூம்

## யூம் ஆக்கிய படைப்புகள்

- *A Kind of History of My Life* (1734) Mss 23159 National Library of Scotland.
- *A Treatise of Human Nature: Being an Attempt to introduce the experimental Method of Reasoning into Moral Subjects*. (1739–40)
- *An Abstract of a Book lately Published: Entitled A Treatise of Human Nature etc*. (1740)
- *Essays Moral and Political* (first ed. 1741–2)
- ''A Letter from a Gentleman to His Friend in Edinburgh: Containing Some Observations on a Specimen of the Principles concerning Religion and Morality
- *An Enquiry Concerning Human Understanding* (1748)
- *An Enquiry Concerning the Principles of Morals* (1751)
- *Political Discourses*, (part II of *Essays, Moral, Political, and Literary* within vol. 1 of the larger *Essays and Treatises on Several Subjects*) Edinburgh (1752).
- *Political Discourses*/*Discours politiques* (1752–1758), *My Own life* (1776), *Of Essay writing*, 1742. Bilingual English-French (translated by Fabien Grandjean). Mauvezin, France, Trans-Europ-Repress, 1993, 22&nbsp;cm, V-260 p. Bibliographic notes, index.
- *Four Dissertations* London (1757).
- *The History of England (David Hume)|The History of England* (Sometimes referred to as *The History of Great Britain*) (1754–62)
- *The Natural History of Religion* (1757)
- "My Own Life" (1776)
- *Dialogues Concerning Natural Religion* (1779) Published posthumously by his nephew, David Hume the Younger.
# இழான் பவுல் வீரப்பிள்ளை

**இழான் பவுல் வீரபிள்ளை** (*Jean-Paul Virapoullé*, பிறப்பு:மார்ச் 15, 1944) இரீயூனியன் பகுதியைச் சேர்ந்த அரசியல்வாதி. இவர் பிரான்சின் மேலவை உறுப்பினராக, இரீயூனியனின் பிரதிநிதி ஆனார்.
# இழான் பவுல் வீரப்பிள்ளை

## அரசியல் வாழ்க்கை

இவர் 1983 ல் ரீயூனியன் பிராந்தியப் பேரவை நிலைநாட்டப்பட்டதில் இருந்து உறுப்பினராக உள்ளார், இவர் 1986 இலிருந்து 1997 வரை லா ரியூனியன் ஐந்தாவது மாவட்டத்தில் ஒரு உறுப்பினராக இருந்தார். இவர் 1972 முதல் 2008 வரை செயிண்ட் ஆண்ட்ரூவின் நகரமுதல்வராக இருந்தார்.  
உள்ளூரில் தனது சொந்த அரசியல் இயக்கத்தின் தலைவராகி, 2001 ஆம் ஆண்டில் யு.டி. ரீயூனியன் மேலவை உறுப்பினராகத் தேர்ந்தெடுக்கப்பட்டுப், பின்னர் நாடாளுமன்றத்தில் உறுப்பினரானார்.  
மார்ச் 16, 2008 இல் நடைபெற்ற நகராட்சி தேர்தலில், இரண்டாவது சுற்றில் எரிக் புருட்டு என்ற வேட்பாளரால் தோற்கடிக்கப்பட்டார்: தனது "ஒருமைப்பாட்டு பட்டியலில்" 41.7% வாக்கு மட்டுமே கொண்டுள்ளார். இவர் மகன் இழான் மாரி வீரபிள்ளை பொது அறிவுரையாளர் பதவியிலிருந்து அதே நாளில் விலகினார்.  
இவர் தலைமையில் நடைபெற்ற இரண்டு பெரும் தேர்தல்களில், முக்கிய பிராந்தியத் தேர்தலில், அவரது எதிர்க்கட்சியினருக்கு எதிராக வெற்றி பெற்றதும் பிரபலமானவை.  
பிரான்சு மேலவையில், இவர் அரசியலமைப்பு சட்டங்கள், சட்டம், உலகளாவிய வாக்குரிமை பற்றிய விதிகள், பொது நிர்வாகம், ஊடக ஆய்வுகள், புதிய தொழில்நுட்பங்கள் ஆகியவற்றுக்கான குழுக்களிலும், செனட் செயலாளர் துணைக் குழுவிலும் உறுப்பினராக இருந்தார்.
# ஆல்பர்ட் ராமசாமி

**ஆல்பர்ட் ராமசாமி** (பிரெஞ்சு மொழி: Albert Ramasammy) நவம்பர் 13, 1923 இல் பிறந்தார். இவர் பிரான்சு நாட்டு அரசியல்வாதி ஆவார். இவர் ரீயூனியன் சோசலிச கட்சி சார்பாக செனட்டராகப் பணியாற்றினார். இவர் இரீயூனியன் தமிழர் ஆவார்.
# ஆல்பர்ட் ராமசாமி

## சொந்த வாழ்க்கை

இவர் இந்தியாவிலிருந்து ரீயூனியன் தீவிற்கு ஒப்பந்த தொழிலாளர்களாக வந்த ஒரு ஏழைக் குடும்பத்தைச் சேர்ந்தவர். இவர் சமயத்தால் இந்துவாயினும் கிறித்துவ சமயத்திலும் ஈடுபாடு கொண்டிருந்தார். பள்ளியில் படித்துக் கொண்டிருந்தபோது சக மாணவர்கள் இனவெறியால் தாக்கியதால் பள்ளிப்படிப்பை நிறுத்திக் கொண்டார். இவர் 1943 இல் மடகாசுக்கர் தீவிற்கு அனுப்பப்பட்டார். பின்னர் ஆசிரியர் தொழிலை செய்து வந்தார். 1963 ஆம் ஆண்டு இரீயூனியன் தீவில் ஒரு கல்விக்கூடத்தின் பேராசிரியர் ஆனார்.
# ஆல்பர்ட் ராமசாமி

## அரசியல் வாழ்க்கை

தொழில்ரீதியாகத் தலைமை ஆசிரியராக இருந்தாலும், ரீயூனியனில் பிராந்திய கவுன்சிலில் நுழைந்து பின்னர் செனட் சபைக்கு செப்டம்பர் 25, 1983 தேர்ந்தெடுக்கப்பட்டார். இந்தச் சபை அக்டோபர் 1, மட்டும் 1992 வரை நாடாளுமன்ற கூட்டத்தில் நடைபெற்றது.
இவர் உலகளாவிய வாக்குரிமை, விதிமுறை, பொது நிர்வாகத்தின் அரசியலமைப்பு சட்டங்கள், சட்டம் ஆகியவற்றுக்கான நிர்வாக குழுக்களில் உறுப்பினராய் இருந்தார்.
இவர் 2000 ஆண்டிற்கு பின் அரசியல் வாழ்க்கையிலிருந்து ஓய்வு பெற்றார். இவரது அணுகுமுறைகள் பலருக்கு பிடித்திருந்ததால், இத்தீவின் பிரபலமானவர்களில் ஒருவராகத் திகழ்கிறார்.
# ஆல்பர்ட் ராமசாமி

## மேலும் பார்க்க

- பிரான்சியத் தமிழர்
# கந்தியார்

**கந்தியார்** என்போர் சமண சமயத்தில் துறவு பூண்ட பெண்மணிகள்.  
அந்தணர் மரபில் இளமையில் கணவனை இழந்த பெண்மணிகள் கைம்மைக் கோலம் பூண்டு வடமொழி தென்மொழிகளில் வல்லவராக விளங்கி, இறை வழிபாட்டிலும், இசை (பஜனை) பாடுவதிலும் ஈடுபாடு செலுத்தி வாழ்ந்து வருதல் உண்டு.அதுபோல வாழ்ந்த சமண மதப் பெண்மணிகள் கந்தியார் எனப்பட்டனர்.  
சிலப்பதிகாரத்தில் வரும் கவுந்தி அடிகள் கந்தியாருள் ஒருவர்.  
சீவக சிந்தாமணி நூலில் இடைச்செருகல் பாடல்களைக் 'கந்தியார் பாட்டு' எனக் குறிப்பிடுகின்றனர். இந்தக் கந்தியார் பாடல்களைப் 'புன்சொல்' எனக் குறிப்பிட்டு அவற்றைக் களைந்து பரிமேலழகர் உரை எழுதியதாக பரிபாடல் உரை சிறப்புப் பாயிரம் குறிப்பிடுகிறது.  
உதயண குமார காவியம் என்னும் நூல் செய்தவர் யார் எனத் தெரியவில்லை. இந்த நிலையில் இத்தகைய கந்தியார் ஒருவர் இந்த நூலைச் செய்திருக்கலாம் என மு. அருணாசலம் கருதுகிறார்.
# கந்தியார்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# படிமம்:ழான் பால் வீரபிள்ளை-இறியூனியன்1.jpg

## சுருக்கம்

பிரான்சு நாட்டில் வாழும் வம்சாவளித் தமிழர். இறியூனியன் தீவில் வசிக்கிறார். பிரான்சின் செனட் சபையில் பதவி வகிக்கிறார்.
# படிமம்:ழான் பால் வீரபிள்ளை-இறியூனியன்1.jpg

## நியாயமான பயன்பாடு

The image linked here is claimed to be used under fair use as:
1. it is a photo of a famous individual;
1. the photo is only being used for informational purposes.
# எண்ணெய் மற்றும் இயற்கை எரிவாயுக் கழகம்

## வரலாறு

### அடித்தளம்

ஆகஸ்ட் 1960 இல், எண்ணெய் மற்றும் இயற்கை எரிவாயு ஆணையம் உருவாக்கப்பட்டது. ஆணையத்துக்கு வெறும் இயக்குநர்பதவி நிலையில் இருந்து உயர்வாக, இது மேம்பட்ட ஆற்றல்களை உடையதாக இருந்தது. 1959 இல், இந்த ஆற்றல்கள், ஆணையத்தை [இந்தியப் பாராளுமன்றத்தின்] செயல்பாடுகளின் மூலமாக சட்டப்படி அதிகாரம் பெற்ற உறுப்பாக மாற்றியதன் மூலமாக, மேலும் மேம்படுத்தப்பட்டன.
# எண்ணெய் மற்றும் இயற்கை எரிவாயுக் கழகம்

## வரலாறு

### 1960-2007

இதன் அடித்தளம் விதிக்கப்பட்டதில் இருந்து, ONGC இந்தியாவின் எண்ணெய் மற்றும் இயற்கை எரிவாயு தொடர்பான பார்வையை, நாட்டின் வரம்புக்குட்பட்ட ஆற்றலுக்கெதிரான செயல்பாட்டிற்கு சமமானதாய் பார்த்ததில் இருந்து மிகப்பெரிய நிலைத்து நீடிக்கக்கூடிய துறையாக பார்க்கும்படி மாற்றியது. 1959 இல் இருந்து, ONGC இந்தியாவின் பெரும்பாலான பகுதிகளில் மற்றும் வெளிநாட்டுப் பிரதேசங்களில் அதன் இருப்பை குறிப்பிடத்தக்களவில் உருவாக்கியுள்ளது. ONGC அஸ்ஸாமில் புதிய மூலங்களைக் கண்டறிந்தது, மேலும் கேம்பே கலனில் (குஜராத்) புதிய எண்ணெய் அதிகார வரம்பையும் நிறுவியுள்ளது. பாம்பே ஹையின் (தற்போது மும்பை ஹை என அறியப்படுகிறது) கண்டுபிடிப்புடன் 1970 இல், ONGC தொலைக்கடலுக்குச் சென்றது. இந்தக் கண்டுபிடிப்பு மற்றும் அதைத் தொடர்ந்து மேற்கத்திய தொலைக்கடலில் மிகப்பெரிய எண்ணெய் கலன்கள் கண்டறியப்பட்டதுடன், நாட்டில் கண்டறியப்பட்டதில் ஹைட்ரோகார்பன் இருப்பு மொத்தமாக 5 பில்லியன் டன்கள் ஆனது. எனினும், ONGCயின் மிகவும் முக்கியமான பங்களிப்பு, உலகளாவிய போட்டி நிலைகளில் ஆய்வு மற்றும் உற்பத்தி நடவடிக்கைகளில் அதன் சுய-நம்பிக்கை மற்றும் அடிப்படை செயல்திறன்களின் மேம்பாடு ஆகியவை ஆகும்.
# எண்ணெய் மற்றும் இயற்கை எரிவாயுக் கழகம்

## வரலாறு

### 1990 மற்றும் அதற்குப் பிறகு

1990க்குப் பிறகு, தாராளமயமாக்கப்பட்ட பொருளாதாரக் கொள்கை அமலுக்கு வந்தது, அதைத்தொடர்ந்து பொதுத்துறை கையகப்படுத்துதல்களில் அரசு சமபங்கின் பகுதியளவு முதலீட்டுஇழப்புகளைச் சந்தித்தது. அதன் விளைவாக, ONGC லிமிட்டட் நிறுவனமாக மறுசீரமைக்கப்பட்டது, மேலும் முந்தைய எண்ணெய் & இயற்கை எரிவாயு ஆணையத்தின் வணிகம், 1993 இல் எண்ணெய் மற்றும் இயற்கை எரிவாயு கழகமாக மாறிய பிறகு, 2 சதவீதப் பங்குகள் போட்டி விலைகளின் மூலமாக முதலீட்டுஇழப்பு ஏற்பட்டது. சமபங்கின் தொடர்ந்த விரிவாக்கம் ONGC பணியாளர்களுக்கு 2 சதவீத பங்குகளை வழங்கியதன் மூலமாகச் செய்யப்பட்டது. மார்ச் 1999 இல் இந்தியன் ஆயில் கார்ப்பரேசன் (IOC) மற்றும் கேஸ் அத்தாரிட்டி ஆஃப் இந்தியா லிமிட்டட் (GAIL) ஆகிய இரு நிறுவனங்களும், ஒன்றுக்கொன்று இருப்புகளை இடை வைப்பு செய்துகொள்ள ஏற்றுக்கொண்ட போது, அது மற்றொரு பெரிய துணிகர முயற்சியாக இருந்தது. அதைத் தொடர்ந்து அரசாங்கம் அதன் ONGC வைப்புப்பங்கில் 10 சதவீதத்தை IOCக்கும், 2.5 சதவீதத்தை GAILக்கும் விற்பனை செய்தது. இதனால், அரசாங்கத்தின் ONGC இன் வைப்பு 84.11 சதவீதமாகக் குறைந்தது.
2002-03 இல், பிர்லா குழமத்தின் மங்கலூர் ரீஃபைனரி அண்ட் பெட்ரோகெமிக்கல்ஸ் லிமிட்டட் (MRPL), ONGC ஐக் கையகப்படுத்தி, அதன் சில்லறை விற்பனை நுழைவை அறிவித்தது. ONGC அதன் துணை நிறுவனமான ONGC விதேஸ் லிமிட்டடின் (OVL) மூலமாக உலகளாவிய களங்களுக்கும் சென்றது. ONGC வியட்நாம், சாகாலின் மற்றும் சூடான் ஆகியவற்றில் பெருமளவு முதலீடுகளைச் செய்துள்ளது, மேலும் அதன் முதல் ஹைட்ரோகார்பன் வருவாயை அதன் வியட்நாம் முதலீட்டில் பெற்றது. இரண்டாவது சூடானிய குடிமக்கள் போர் நடந்துவந்த நேரத்தில், சூடான் அரசாங்கம் அதன் போர் முயற்சிகளுக்கு எண்ணெய் வருவாயை மட்டுமே கிட்டத்தட்ட நம்பியிருந்தது. இந்தப் போர் முயற்சி, போர்க் குற்றங்கள், மனித உரிமை மீறல்கள் மற்றும் இனப்படுகொலைகள் ஆகியவை ஏற்பட வழிவகுப்பதாகத் தொடர்ந்து குற்றஞ்சாட்டப்பட்டது. எண்ணெய் ஆய்வு மற்றும் தன்னகப்படுத்தலுக்காக சூடானிய அரசாங்கம் வலுக்கட்டாயமாக குடியிருப்பவர்களை இடம்பெயரச் செய்வதாக சர்வதேசப் பார்வையாளர்கள் குற்றம் சாட்டினர். எதிர்ப்பின் ஒரு பகுதியாக, சூடானின் பிரெஸ்பிடெரியன் தேவாலயம், இனப்படுகொலைகளுக்கான அமெரிக்க நீதிமன்றத்தில் நிறுவனத்தின் மீது வழக்கு தொடுத்தது, அதில் அந்த நிறுவனம் சூடானிய அதிகாரிகளுக்கு "எண்ணெய் ஆய்வுக்கான வழிகளைப் பெறும் முயற்சியாக, தேவாலயங்களில் குண்டுவைத்தல், தேவாலயத் தலைவர்களைக் கொலை செய்தல் மற்றும் கிராமவாசிகளைத் தாக்குதல்" ஆகியவற்றுக்கு உதவியதாகக் குறிப்பிடப்பட்டிருந்தது. முன்னெப்போதும் இல்லாத நிகழ்வான இதில், அமெரிக்க நீதிபதி அந்த வழக்கு செல்லும் என முடிவு செய்தார், மேலும் பின்னர் நியூயார்க்கில் உள்ள தென் மாவட்டத்துக்கான US மாவட்ட நீதிமன்றம் மூலமாகத் தள்ளுபடி செய்யப்பட்டது, வாதியின் மேல்முறையீடு நிலுவையில் இருக்கிறது. நிறுவனத்திற்கு எதிரான கோரிக்கைகளுக்கு ஆதரவளிக்கும் ஏற்றுக்கொள்ளத்தக்க சான்றுகள் எதுவும் வாதிகளிடம் இல்லை என நீதிமன்றம் தீர்ப்பளித்திருந்தது. இந்திய நிறுவனமான ONGC விதேசுக்கு வைப்புகள் விற்பனை செய்வதன் மூலமாக சூடான் கைப்பற்றியிருந்த பங்குகளை விற்றது.  
2009 இல், ONGC, ஈரானின் கடற்கரையில் உள்ள பெர்சியன் வளைகுடாப் பகுதியில், 1 பில்லியன் கொள்கலன் இருப்பு வைக்கக்கூடிய அளவில் கனத்த கச்சா எண்ணெயுடன் பெருமளவு எண்ணெய் களத்தைக் கண்டறிந்தது. மேலும், ONGC, ஃபார்சாத் B எரிவாயுக் களத்தில் இருந்து 1.1 பில்லியன் கன அடி இயற்கை எரிவாயுவைப் பிரித்தெடுப்பதற்காக US$3 பில்லியனை முதலீடு செய்வதற்கு ஈரானுடன் ஒப்பந்தத்தில் கையெழுத்திட்டுள்ளது.
# எண்ணெய் மற்றும் இயற்கை எரிவாயுக் கழகம்

## சர்வதேச தரவரிசைகள்

- ONGC ஃபோர்ப்ஸ் இதழ் மூலமாக அவர்களது 2007 ஆம் ஆண்டிற்கான ஃபோர்ப்ஸ் குளோபல் 2000 பட்டியலில் 198 ஆவது தரவரிசையைப் பெற்றது.
- ONGC 2008 இல் ஃபார்ச்சூன் குளோபல் 500 நிறுவனங்களின் பட்டியலில் 335 ஆவது இடத்தைப் பிடித்தது, இதில் 2007 இல் 369 இடத்தில் இருந்ததில் இருந்து 34 இடங்கள் முன்னேறி இந்த இடத்தைப் பெற்றது.
- ONGC US-சார்ந்த இதழான ‘குளோபல் ஃபினான்ஸ்’ மூலமாக நடத்தப்பட்ட சமீபத்திய மதிப்பீட்டின் படி, ஆசியாவின் சிறந்த எண்ணெய் & எரிவாயு நிறுவனமாக பட்டியலிடப்பட்டுள்ளது
- இது 2004 இல் எடுக்கப்பட்ட பிளாட்ஸ் எனர்ஜி பிசினஸ் டெக்னாலஜி (EBT) மதிப்பீட்டின் படி, 2வது பெரிய E&amp;P நிறுவனமாகும் (மேலும் இலாபத்தின் அடிப்படையில் 1வது நிறுவனமாகும்)
- இது PFC எனர்ஜி 50 இல் (டிசம்பர் 2004) சந்தை முதலாக்கத்தில் உலகளாவிய ஆற்றல் நிறுவனங்களுக்கு இடையில் 24வது தரவரிசையைப் பெற்றது.
- எகனாமிக் டைம்ஸ் 500, பிசினஸ் டுடே 500, பிசினஸ் பாரோன் 500 மற்றும் பிசினஸ் வீக் ஆகியவை, சந்தை முதலாக்கம், மொத்த மதிப்பு மற்றும் மொத்த இலாபங்கள் ஆகியவற்றின் அடிப்படையில் ONGC மிகவும் மதிப்புமிக்க இந்தியப் பெருநிறுவனமாக இருப்பதாக ஏற்றுக்கொண்டுள்ளன.
# எண்ணெய் மற்றும் இயற்கை எரிவாயுக் கழகம்

## இதனையும் காண்க

- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# இரத்தக்கழிசல்

**இரத்தக்கழிசல் ** அல்லது **சீதபேதி** (dysentery அல்லது bloody flux) உடலின் குடல் பகுதியில், முக்கியமாக பெருங்குடலில், ஏற்படும் ஓர் அழற்சி நோயாகும். இதனால் காய்ச்சல் மற்றும் வயிற்று வலியுடன் மலத்தில் சளி மற்றும்/அல்லது குருதியுடன் கூடிய கடுமையான வயிற்றுப்போக்கு ஏற்படும். இவை வயிற்றுப்பகுதிகளில் உள்ள பெருங்குடலில் சீரற்ற நிலையையும், பெரும் வேதனைகளையும் கொடுக்கக்கூடியது. இவை பரவுவதற்கு சுத்தமற்ற பழக்க வழக்கங்களே காரணமாகிறது.
# இரத்தக்கழிசல்

## அறிகுறிகள்

ஆரம்பத்தில் இவை வயிற்றுவலிகளையும், மலத்துடன் ரத்தம், கோழை கலந்து வெளியாகும். இதில் மலம் திரவ நிலையில் வெளியாகும். அடிக்கடி மலம் கழிக்க வேண்டியது வரும். பெரும்பாலும் இவை நம் நோய் எதிர்ப்பு ஆற்றலால் குணப்படுத்தவல்லது. இவை வெகுநாட்களுக்கு நீடிக்காது அதிகப்படியாக மூன்று நாட்களுக்கு மேல் நீடிக்காது. அவ்வாறு நீடிக்கும்போது நோய் முற்றுகிறது என்பதை உணர்த்துகிறது. இவை முற்றினால் உடல்நிலை மிக மோசமான நிலையையெட்டும். முதிர்ந்த நிலையில் குருதி கலந்த வாந்தி, கடும் வயிற்றுவலி, காய்ச்சல், அதிர்ந்த நிலையடைதல், மந்தம், சோர்வுகளை அடைய நேரிடும். நோயின் தீவிரம் மரணத்தையும் தழுவ நேரிடும். முலைப்பால் வெல்லம் தாளாமை தற்காலிகமாக நிகழலாம், சிலநேரங்களில் கடுமையான நோய்த்தாக்கத்தில் இது பல்லாண்டுகள் தொடரவும் கூடும். சில மிகக்கடுமையான தாக்கங்களில் குருதியுடன் வாந்தி எடுத்தல், கடுமையான வயிற்று வலி, காய்ச்சல், அதிர்ச்சி, மற்றும் சன்னி ஆகிய அறிகுறிகளும் காணப்படும்.
# இரத்தக்கழிசல்

## காரணிகள்

பேதியானது வயிற்றில் ஏர்படும் வேறு சில அழர்சிகளால் கூட வரும். ஆனால் சீதபேதி இரு வேறு நோய் தொற்றுக்காரணிகளால் வருகிறது. ஒன்று - பாக்டீரியா இனத்தைச் சேர்ந்த *சிகல்லா டிசண்ட்ரியே* என்பதாகும். வேறு காரணி மூத்தவிலங்கில் ஒருவரான (எண்டமீபா இச்டோலிடிகா) அமீபாவாகும். இவைகளைக்கொண்டு பாசில்லரி டிசண்ட்ரி என்றும் அமீபிக் டிசண்ட்ரி எனவும் விவரிக்கிறோம்.
# இரத்தக்கழிசல்

## தொற்றுவீதம்

இவை பெரும்பாலும் முறையற்ற வாழ்வுநிலைகளால் வருவது. சுத்தமற்ற நீர் மற்றும் உணவுகளை எடுத்துக்கொள்வதாலும், நகங்களை நறுக்காததாலும்/நக இடுக்குகளை சுத்தமாக வைத்திராமையிலும் வருகிறது. சுத்தம் சோறுபோடும் என்பதை விட சுத்தம் ஆரோக்கியம் தரும். பொதுக்கழிவறைகளைப் பயன்படுத்துவதால், சுத்தமற்ற கழிவரைகளினாலும் வருகிறது.
# இரத்தக்கழிசல்

## அறியும் முறை

ஆய்வரைகளில் இவைகளை மாதிரியின் புறத்தோற்றத்தை வைத்து அறியலாம். மாதிரியாக மலம் அல்லது குருதியை பரிசோதனைக்கூடத்திற்குத் அனுப்பலாம். இவைகளை நுண்ணோக்கியின் மூலம் கண்டுபிடிக்க முடியும். மேலும் இவைகளை ஆய்வைகளில் வளரூடகத்தில் வளர்பதின் மூலமும் அறியலாம்.
# இரத்தக்கழிசல்

## தடுக்கும் முறை மற்றும் மருந்து

முன்பு சொன்னதைப் போல் சுத்தம் வாழ்வாதாரம். பாசில்லரி நோய்களுக்கு உயிர்ப்பகைகளைப் பயன்படுத்துகின்றனர். குறிப்பாக **சிப்ரோப்லாக்சாசின்** என்னும் உயிர்ப்பகையை பயன்படுத்துகின்றனர். மூத்தவிலங்கிக்கு அசோல் மருந்துகளான மெட்ரோனிடசோலை பரிந்துரைக்கின்றனர். வருமுன் தடுப்பே சிறந்தது - குறைந்தது ஒரு வருடத்திற்கு ஒருமுறையாவது மருத்துவரையணுகி குடல்களை சுத்தம் செய்ய மருந்துகளை எடுத்துக்கொள்ள வேண்டும்.
# தைரிய முத்துச்சாமி

**தைரிய முத்துச்சாமி** (*Thiery Moutousammy*) **லார்டு கொசிட்டி** (*Lord Kossity*) என்ற பெயரில் பிரபலமாக அறியப்படும் ஒரு சொல்லிசைக் கலைஞர். இவர் பிரெஞ்சு அண்டிலிசுவின் மர்தினிக்கு தீவைச் சேர்ந்தவர். தற்போது இவர் பிரான்சு தலைநகர் பாரீசில் வசித்து வருகிறார்.
# தைரிய முத்துச்சாமி

## வாழ்க்கைக் குறிப்பு

பாரிசில் பிறந்த தைரிய முத்துசாமி தனது 11வது அகவையில் பெற்றோரின் பிறந்த இடமான கரிபியனில் உள்ள மர்தினிக்கிற்கு பெற்றோருடன் குடிபெயர்ந்தார். இவர் தனது இசைப்பயணத்தை 1990களில் தனது உறவினர் ஜெக்கில் என்பவரின் காண்ட்ராஸ்ட் இசைக்குழுவில் ஆரம்பித்தார். இதன் பின்னர் பல இசைத்தொகுப்புகளை வெளியிட்டுள்ளார். 1995 ஆம் ஆண்டில் மீண்டும் பாரீசிற்குக் குடிபெயர்ந்தார்.
# பகழிக்கூத்தர்

**பகழிக்கூத்தர்** 15-ஆம் நூற்றாண்டில் வாழ்ந்த தமிழ்ப்புலவர். திருச்செந்தூர் முருகன் பிள்ளைத்தமிழ் என்னும் நூல் இயற்றிப் பெரும்புகழ் ஈட்டியவர். இவர் இயற்றிய மற்றொரு நூல் சிந்தாமணிச் சுருக்கம் ஆகும்.  
இராமநாதபுரம் மாவட்டம் செம்பிநாட்டைச் சேர்ந்த சன்னாசி என்னும் ஊரில் பிறந்தவர். தந்தை பெயர் தருப்பாதனர். இவர் அம்புகள் செய்து தரும் கொல்லர். அந்தணர் எனவும் கருதுகின்றனர். புகலூர் கோயில் ஐயனார் பெயர் பகழிக்கூத்தர்.  
வைணவராய் இருந்த இவர் முருகனைப் பற்றிப் பாடியது குறித்து ஒரு கதை கூறுவர். இவரது கனவில் முருகனடியார் ஒருவர் தோன்றி ஓலை ஒன்று தந்துசென்றார். விழித்துப் பார்க்கையில் உண்மையாகவே ஓலை இருந்தது. அதில் முருகனைப் பாடுமாறு எழுதியிருந்தது. பகழிக்கூத்தர் திருநீறு அணிந்தார். வைணவர் வெறுத்தனர். ஒருநாள் களவுபோன திருச்செந்தார் முருகன் மாலை பகழிக்கூத்தர் கழுத்தில் இருந்தது. இது முருகன் அருள் தந்த மாலை எனக் கருதி இவர் முருகன்மீது பாடலானார்.
# பகழிக்கூத்தர்

## காலம்

பகழிக்கூத்தர் காலம் 15-ஆம் நூற்றாண்டு என்பது சில அகச்சான்றுகளால் நிறுவப்பட்டுள்ளது.
- ’திண்டிமம்’ என்னும் பறையின் பெயரை அருணகிரி நாதரும் இவரும் பயன்படுத்தியுள்ளனர். இதனால் இருவர் காலமும் ஒன்று என்பது மு. ராகவையங்கார் கருத்து.
- விநாயகர் அகவல் பாடிய ஔவையாரை விநாயகர் கயிலைக்குத் தூக்கிவிட்ட கதையைப் பகழிக்கூத்தர் குறிப்பிடுகிறார். பின் வந்தவர் யாரும் குறிப்பிடாத கதை இது. எனவே இவர் காலம் இந்த ஔவையாரின் காலமாகிய 1350-ஐ ஒட்டிய காலம்.
- இவரது பாடலில் மேகாரம், மேக ஆரம் என்பது வானவில். வானவில் போலத் தோகை விரித்து ஆடுவது மயில் என்னும் மயிலைக் குறிக்கும் சொல் பல இடங்களில் வருகிறது.
- பவுரி என்னும் கூத்து ஆட்சிக்கு வந்த காலம் இவர் காலம்.
- திண்டிமம் என்னும் பறை ஆட்சிக்கு வந்த காலம்
# பகழிக்கூத்தர்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# பிரம்பு

**பிரம்பு** உலகெங்கும் வளரும் போவேசியே குடும்பத்தைச் சேர்ந்த நெகிழ்ச்சித்தன்மையான வன்தண்டைக் கொண்ட பல்லாண்டுத் தாவரமாகும். இது இரண்டு பேரினங்களைக் கொண்டது. பேரினம் அருண்டோ (Arundo) மத்திய தரைக்கடல் முதல் தூரக்கிழக்கு நாடுகளை தாயகமாகக் கொண்டவை. மற்றைய பேரினம் அருண்டினாரியா (Arundinaria)
# பிரம்பு

## பிரம்பின் பயன்கள்

பிரம்பு அதன் தடிப்பு, உறுதி நெகிழ்ச்சித் தன்மை என்பவற்றுக்கு ஏற்ப வேறுபட்ட பயன்பாடுகளுக்கு பயன் படுத்தப்படுகின்றது. உறுதிமிக்க பிரம்பு ஊன்றுகோல், வீட்டுக் கூரை, கதிரை, புத்தக அலுமாரி, என்பன தயாரிக்கப் பயன்படுத்தப் படுகின்றன. வளையும் தன்மையான பிரம்பு தண்டனை வழங்கும் கோல் ஆகவும் பூச்சாடி முதலான அழகுப் பொருட்கள் தயாரிப்பதற்கும் பயன்படுத்தப்படுகின்றது.
# பிரம்பு

## பிரம்பின் குறியீடுகள்

**சாதாரண பிரம்பு:** சாதாரண பிரம்பு கண்டிப்பான ஆசிரியரின் குறியீடாக பயன்படுத்தப்படுகின்றது.  
**வெள்ளைப்பிரம்பு:** கட்புலக் குறைபாட்டின் குறியீடாகப் பயன்படுத்தப்படுகின்றது.
# ராசா பர்வைசு அசரஃப்

**ராசா பர்வைசு அசரஃப் ** (*Raja Pervez Ashraf*, உருது, பஞ்சாபி: ; பிறப்பு திசம்பர் 26, 1950) பாக்கித்தானின் அரசியல்வாதி. அந்நாட்டின் 17வது பிரதமராக சூன் 22, 2012 அன்று பொறுப்பேற்றுள்ளார். முந்தைய யூசஃப் ரசா கிலானியின் அமைச்சரவையில் மார்ச் 2008 முதல் பெப்ரவரி 2011 வரை நீர் மற்றும் மின்னாற்றல் அமைச்சராக பணியாற்றி உள்ளார். ராவல்பிண்டி மாவட்டத்திலிருந்து பாக்கித்தான் மக்கள் கட்சியின் மூத்த தலைவராக விளங்குகிறார்.
# விம்பிள்டன், லண்டன்

**விம்பிள்டன்** இங்கிலாந்தின் லண்டனுக்குத் தென்மேற்கே உள்ள ஒரு மாவட்டமாகும். இங்கேயே கிராண்ட் ஸ்லாம் போட்டிகளில் ஒன்றான விம்பிள்டன் கோப்பை டென்னிஸ் போட்டிகள் நடத்தப்படுகின்றன. இப்பகுதி நகர்ப்புறம், கிராமப்புறம் என இரு பகுதிகளாகப் பிரிக்கப்பட்டுள்ளது. இரும்பு யுகத்தின்போது கட்டப்பட்டதாகக் கருதப்படும் குடியிருப்புகளும் இங்கே கண்டுபிடிக்கப்பட்டுள்ளன.
# புதுக்குடியிருப்பு (முல்லைத்தீவு)

**புதுக்குடியிருப்பு** (*Puthukkudiyirippu*) இலங்கையின் வடக்கே, முல்லைத்தீவு மாவட்டத்தில் புதுக்குடியிருப்பு பிரதேச செயலாளர் பிரிவில் அமைந்துள்ள ஒரு நகரம்.
# புதுக்குடியிருப்பு (முல்லைத்தீவு)

## வரலாறு

இங்கு பெரும்பாலான மக்கள் விவசாயிகளாகக் காணப்படுவதுடன் மீனவர்களும் குறிப்பிடத்தக்க விகிதத்தில் உள்ளனர். யாழ்ப்பாண மாவட்டத்தில் இருந்து மக்களின் பெரும் உட்புகுதல் அங்கு இருந்த போது, 1990 வரை. இரண்டு வார்டுகளில் சிறு அரசாங்க வைத்தியசாலை முல்லைத்தீவு மாவட்டத்தில் முக்கிய மருத்துவமனைகளில் ஒன்றாக மாறியது.  
முல்லைத்தீவின் கீழ் அமைந்திருந்த இந்நகரம் பின்னர், ஒரு தனிப் பிரதேச வருவாய்ப் பிரிவு என அறிவிக்கப்பட்டது, அமிர்தலிங்கம் என்பவர் முதல் பிரதேச வருவாய்ப் பிரிவு அதிகாரியாகப் பணியாற்றினார். பின்னர் அது நிர்வாக சீர்திருத்தங்களைப் பெற்று பிரதேச செயலாளர் பிரிவு மாறியது.  
முக்கியமாக விவசாய சமூகம் இருப்பது, வீடுகள் கட்டமைப்பு இப்போது மற்றும் 1960 இடையில் பற்றி தனிப்பட்ட இருந்தன. பொதுவாக வீடுகள் நான்கு தொகுதிகள் கொண்டிருந்தது. அரை சுவர்கள் ஒரு முக்கிய லவுஞ்ச், படுக்கையறை, ஒரு சமையலறை மற்றும் நெற்களஞ்சியம் பயன்படுத்தப்பட்டது எந்த ஒரு கதவை ஒரு மூடிய தொகுதி இருந்தது.
# புதுக்குடியிருப்பு (முல்லைத்தீவு)

## பாடசாலைகள்

- சிறீ சுப்பிரமணிய வித்தியாலயம் (முந்தைய அது "சிலோன் திருச்சபை தமிழ் கலப்பு பள்ளி " என்று அறியப்பட்டது)
- புதுக்குடியிருப்பு மத்திய கல்லூரி (முன்னர் அது "புதுக்குடியிருப்பு மகாவித்தியாலயம்" என்று அறியப்பட்டது)
- றோமன் கத்தோலிக்க பள்ளி
- விக்கினேஷ்வரா வித்தியாலயம்
# புதுக்குடியிருப்பு (முல்லைத்தீவு)

## கோவில்கள்

- சிறீ கந்தசுவாமி கோவில்
- உலகளந்த விநாயகர் கோவில்
- சிவநகர் சிவன் கோவில்
- சிறீ முத்துமாரியம்மன் கோவில்
- காட்டாமணக்கு விநாயகர் கோவில்
- சிறீ துர்க்கை அம்மன் கோவில்
- அரசடிப்பிள்ளையார் கோவில்
- ஸ்ரீ மஹாவிஷ்ணு கோவில்
# புதுக்குடியிருப்பு மத்திய கல்லூரி

**புதுக்குடியிருப்பு மத்திய கல்லூரி** இலங்கையின் வடக்கே முல்லைத்தீவு மாவட்டத்தின் வன்னித் தொகுதியில் புதுக்குடியிருப்பு என்னும் பிரதேசத்தின் பழமையானதொரு பாடசாலை ஆகும்.
# புதுக்குடியிருப்பு மத்திய கல்லூரி

## பாடசாலை வரலாறு

புதுக்குடியிருப்பு வாழ் மக்களின் உதவியுடன் சைவ வித்திய விருத்தி சங்கத்தினால் அன்றைய காலப்பகுதியில் இந்தப் பாடசாலை நிறுவப்பட்டது. அன்று அதன் பெயர் சிறி சுப்பிரமணிய வித்தியாசாலை. இப்பாடசாலையின் முதல் தலைமை ஆசிரியராக விளங்கியவர் மு. நேசரத்தினம் என்பவர். அப்போது ஆண்டு ஒன்று தொடக்கம் பத்து வரையிலான வகுப்புகளே இருந்தன. அவரைத் தொடர்ந்து நமசிவாயம், சின்னத்துரை ஆகியோர் அதிபர்களாகப் பணியாற்றினர். சின்னத்துரையின் காலத்தில் முதன் முதலில் கல்லால் அமைக்கப்பட்ட கட்டடம் அமைக்கப்பட்டது. இவரைத் தொடர்ந்து தங்கராசா என்பவர் அதிபராகப் பணியேற்றார். இவரின் காலத்தில் மகாவித்தியாலமாக தரமுயர்த்தப்பட்டது. அதன் பின் பணியாற்றிய கு. வி. செல்லத்துரையின் முயற்சியால் புதிய அறிவியல் ஆய்வுகூடமும் புதிய கட்டிடங்களும் உருவாக்கப்பட்டன. இவருக்கு பின் வேலுப்பிள்ளை, அரியரத்தினம் ஆகியோர் அதிபர்களாக கடமையாற்றினர்கள்.
# புதுக்குடியிருப்பு மத்திய கல்லூரி

## வளர்ச்சி

1966ம் ஆண்டு உயர்தர பரீட்சை எழுதிய மரியாம்பிள்ளை என்ற மாணவர், கலைப்பிரிவில் சித்தியடைந்து முதல் முதலாக பல்கலைக்கழகத்திற்குத் தெரிவாகி கல்லூரிக்குப் பெருமை சேர்த்தார். 1974 கல்லூரியின் அதிபர் பொறுப்பை ஏ. கே மகாலிங்கம் பெற்றார். இவருடைய காலத்தில் விஞ்ஞானப் பிரிவு இணைக்கப்பட்டது. இவரின் காலத்தில்தான் மருத்துவம், வர்த்தகத் துறைகளில் மாணவர்கள் பல்கலைக்கழகத்திற்கு அனுமதி பெற்றனர்.  
இதன் பின் கல்லூரி கொத்தணிப் பாடசாலையாக தரமுயர்த்தப்பட்டு அதன் அதிபராக ச. நாகரத்தினம் பொறுப்பெடுத்து கொண்டார். இவரின் பின் கல்லூரியின் அதிபராக பி.கே சிவலிங்கம் பொறுப்பெடுத்து கொண்டார். இவர் கல்வி மட்டும் இல்லாமல் துறைசார்ந்த ஏனைய அம்சங்களையும் மாணவர்களுக்கு அறிமுகப்படுத்தினார். அத்தோடு மத்திய கல்லூரியாகவும் தரமுயர்த்தப்பட்டது. ஈழப்போரின் போது வவுனியாவில் காமினி ஒருங்கிணைக்கப்பட்ட பாடசாலையாக இயங்கி வந்தது. போரின் போது முற்றாக சேதமடைந்த இக்கல்லூரியில் புலம்பெயர் பழைய மாணவர்களும் சமூகமும் இணைந்து கல்லூரிக்குப் பொன்விழா மண்டபம், நூலகம், ஆய்வுகூடம், மாடிக் கட்டிடம் ஆகியன அமைக்கப்பட்டன. இப்பாடசாலை இப்போது தன்னுடைய சொந்த இடத்தில் இயங்கி வருகிறது. இப்போது கல்லூரியின் அதிபராக சி. சுப்ரமணியேசுவரன் இருந்து வருகின்றார்.
# புதுக்குடியிருப்பு மத்திய கல்லூரி

## அதிபர்கள்

- திரு.மு.நேசரத்தினம்
- திரு.நமசிவய
- திரு.சின்னத்துரை
- திரு.தங்கராசா
- திரு.கு.வி.செல்லத்துரை
- திரு.அ.க.மகாலிங்கம்
- திரு.ச.நாகரத்தினம்
- திரு.பொ.க.சிவலிங்கம்
- திரு.சி.சுப்பிரமனியேஸ்வரன்
- திரு.சி.ரவீந்திரராசா
- திரு.சி.நேவிட் ஜீவராசா
# ஐஎன்எஸ் விக்ரமாதித்யா

**ஐஎன்எஸ் விக்ரமாதித்யா** (சமஸ்கிருதம்: विक्रमादित्य, Vikramāditya, "Brave as the Sun") ஆனது முன்னாள் சோவியத் ஒன்றியத்தின் வானூர்தி தாங்கிக் கப்பலான அட்மிரல் கோர்ஷ்கோவ் கப்பலின் புதிய பெயராகும். இது இந்தியாவால் இந்தியக் கடற்படைக்காக வாங்கப்பட்டுள்ளது,15 ஆண்டுக்குப் பிறகு விக்ரமாதித்யா முழுமையாக கட்டி முடிக்கப்பட்டுள்ளது. ரஷ்யாவில் நடைபெறும் விழாவில், இக்கப்பல் இந்திய கடற்படையில் சேர்க்கப்படுகிறது.  
விக்ரமாதித்யா 1978-1982ல் கருங்கடல் கப்பல் கட்டும் தளம், மிகொளைவ், உக்ரைனில் கட்டப்பட்ட கிவ் வகுப்பு வானூர்தித் தாங்கிக் கப்பலின் மாறுதல் செய்யப்பட்ட கப்பல் ஆகும். இந்தக் கப்பல் தற்போது உருசியாவின் செவ்மாஷ் கப்பல் கட்டும் தளத்தில் பெருமளவில் மேம்படுத்தப்பட்டுள்ளது. இது ரூ.14,483 கோடியில் உருவாக்கப்பட்டுள்ளது.
# ஐஎன்எஸ் விக்ரமாதித்யா

## ஐஎன்எஸ் விக்ரமாதித்யா சிறப்பு

- கப்பலின் மொத்த எடை 44,500 டன்கள்.
- நீளம் - 284 மீட்டர்
- உயரம் - 60 மீட்டர்
- நீர்மூழ்கிக் கப்பல்களை தேடிச் சென்று தாக்கி அழிக்கக் கூடிய ஏவுகணைகள் 28
- 20க்கும் மேற்பட்ட மிக்-29 கே ரக விமானங்களை தாக்கி செல்லும் திறன்
- கண்காணிப்பை மேற்கொள்வதற்கு உதவியாக 10 ஹெலிகாப்டர்களை சுமந்துச் செல்லும்.
- போர்க் கப்பல்களை தாக்கி அழிக்கக் கூடிய ஏவுகணைகள்
- இந்தக் கப்பலால், தன்னை சுற்றியுள்ள 700 கடல் மைல்கள் தொலைவுக்கு கண்காணிப்புப் பணியில் ஈடுபட முடியும்.
- 1,600-க்கும் மேற்பட்ட பணியாளர்களை கொண்டு இயங்கும்
- ஒரே சமயத்தில் 7,000 முதல் 13,000 கடல் மைல்கள் பயணம் செய்து கண்காணிப்புப் பணியில் ஈடுபட முடியும்
- Vikramaditya is being delivered without any air defence capability, as it is devoid of any surface-to-air missile or close-in weapon systems, which would be retrofitted later.
# ஐஎன்எஸ் விக்ரமாதித்யா

## இந்திய கடற்படைக்கு அர்ப்பணிப்பு

ஐஎன்எஸ் விக்ரமாதித்யா போர்க்கப்பலை ஜூன் 13 2014 அன்று இந்தியபிரதமர் நரேந்திர மோடி இந்திய கடற்படைக்கு முறைப்படி அர்ப்பணித்தார்.
# ஐஎன்எஸ் விக்ரமாதித்யா

## இதனையும் காண்க

- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
- எச். எம். எஸ் பஞ்சாபி
- ராஜபுதன வகுப்பு அழிகலன்
# மெனோரா

**மெனோரா** என்பது ஏழு கிளைகள் கொண்ட தங்கத்தினாலான ஒரு விளக்குத் தண்டு என வேதாகமம் கூறுகின்றது. இது மோசேயினால் காட்டுப்பகுதியில் அமைக்கப்பட்ட திருக்கூடாரத்திலும், பின்பு எருசலேம் திருக்கோயிலிலும் வைக்கப்பட்டிருந்தது. ஒவ்வொரு நாளும் அந்த விளக்கில் ஒளியேற்ற தூய புதிய ஆலிவ் எண்ணெய் எரிக்கப்பட்டது. பண்டைய காலந்தொட்டு மெனோரா யூதத்தின் அடையாளமாக இருந்து வந்தது. தற்போது இசுரேலின் சின்னமாக இருக்கிறது.
# மெனோரா

## உருவாக்கம்

மெனோரா, ஒரு அடிப்பாகத்தையும் ஆறு கிளைகள் கொண்ட ஒரு தண்டையும் கொண்டு கெட்டியான தங்கத்தினால் உருவாக்கப்பட்டது. ஆறு கிளைகளும் நடுத் தண்டின் உயரத்திற்கேற்ப வளைந்து காணப்படும். ஆகவே, ஏழு விளக்குகளின் உச்சிகளும் சம ஒழுங்கில் காணப்படும்.  
கடவுள் மோசேக்கு மெனோராவின் வடிவத்தை வெளிப்படுத்தி அதன் உருவாக்கம் பற்றி கூறியதாக பின்வருமாறு வேதாகமத்தில் அல்லது தோராவில் காணப்படுகிறது. (விடுதலைப்பணயம்/யாத்திரையாகமம் 25:31-40):  
<blockquote>
<sup>31</sup> பசும்பொன்னினால் ஒரு குத்துவிளக்கையும் உண்டாக்குவாயாக; அது பொன்னினால் அடிப்புவேலையாய் செய்யப்படவேண்டும்; அதின் தண்டும் கிளைகளும் மொக்குகளும் பழங்களும் பூக்களும் பொன்னினால் செய்யப்படவேண்டும்.
<sup>32</sup> ஆறு கிளைகள் அதின் பக்கங்களில் விடவேண்டும்; குத்துவிளக்கின் மூன்று கிளைகள் அதன் ஒரு பக்கத்திலும், குத்துவிளக்கின் மூன்று கிளைகள் அதன் மறுபக்கத்திலும் விடவேண்டும்.
<sup>33</sup> ஒவ்வொரு கிளையியும் வாதுமைக் கொட்டைக்கு ஒப்பான மூன்று மொக்குகளும், ஒரு பழமும், ஒரு பூவும் இருப்பதாக; குத்துவிளக்கிலிருந்து புறப்படும் ஆறு கிளைகளிலும் அப்படியே இருக்கவேண்டும்.
<sup>34</sup> விளக்குத்தண்டிலோ, வாதுமைக் கொட்டைக்கு ஒப்பான நாலு மொக்குகளும், பழங்களும், பூக்களும் இருப்பதாக.
<sup>35</sup> அதிலிருந்து புறப்படும் இரண்டு கிளைகளின்கீழ் ஒரு பழமும், வேறு இரண்டு கிளைகளின்கீழ் ஒரு பழமும், மற்ற இரண்டு கிளைகளின்கீழ் ஒரு பழமும் இருப்பதாக; விளக்குத்தண்டிலிருந்து புறப்படும் ஆறு கிளைகளுக்கும் அப்படியே இருக்கவேண்டும்.
<sup>36</sup> அவைகளின் பழங்களும் அவைகளின் கிளைகளும் பொன்னினால் உண்டானவைகளாயிருப்பதாக; அவையெல்லாம் தகடாய் அடித்த பசும்பொன்னால் செய்யப்பட்ட ஒரே வேலையாயிருக்கவேண்டும்.
<sup>37</sup> அதில் ஏழு அகல்களைச் செய்வாயாக; அதற்கு நேரெதிராய் எரியும்படிக்கு அவைகள் ஏற்றப்படக்கடவது.
<sup>38</sup> அதன் கத்தரிகளும் சாம்பல் பாத்திரங்களும் பசும்பொன்னினால் செய்யப்படுவதாக.
<sup>39</sup> அதையும் அதற்குரிய பணிமுட்டுகள் யாவையும் ஒரு தாலந்து பசும்பொன்னினால் பண்ணவேண்டும்.
<sup>40</sup> மலையிலே உனக்குக் காண்பிக்கப்பட்ட மாதிரியின்படியே அவைகளைச் செய்ய எச்சரிக்கையாயிரு.
</blockquote>